**Dragi učenci!**

Pošiljam vam navodila za delo pri nemščini v naslednjem tednu. Najprej bi vas želela spomniti, da imate do 31. 3. 2020 še čas, da rešite spletne naloge za nemško bralno značko. Potrudite se. Želim vam VELIKO USPEHA!

1. Ko smo bili nazadnje skupaj pri nemščini v šoli, ste začeli z opisovanjem svojega hišnega ljubljnečka (Mein Haustier). Opis dokončajte, dodajte sliko ali fotografijo in mi ga do petka, 27. 3. 2020, pošljite na moj elektronski naslov: petra.spur@ponikva.si. Pomagajte si z učnim lističem, ki ste ga dobili v šoli.
2. Na spletni povezavi <https://www.youtube.com/watch?v=d98D8Mh8F_o> si oglejte posnetek **Tiere und Eigenschaften**. V zvezke zapišite naslov:

**WAS KÖNNEN DIESE TIERE?**

**(Kaj znajo te živali?)**

Pri vsaki živali prepišite drugi stavek s posnetka, ki pove, kaj katera žival počne, zna oz. daje, poleg pripišite prevod v slovenščini, npr.:

Die Katze spielt gern. Mačka se rada igra.

Der Vogel kannn fliegen. Ptič zna leteti.

 … …

Člen die, der, das zapišite z rdečo, modro oz. zeleno barvo.

Tudi ta zapis mi pošljite na petra.spur@ponikva.si do petka, 27. 3. 2020.

Na spletni strani <https://learningapps.org/9524600> rešite križanko. Pomagajte si spletnim slovarjem PONS. Če znate, naredite posnetek zaslona rešene križanke in mi ga pošljite.

Mislim, da bo tole zaenkrat kar dovolj. V primeru vprašanj ali nejasnosti, mi pišite na zgoraj naveden elektronski naslov in z veseljem vam bom pomagala.

Lepo vas pozdravljam in vam želim, da ostanete zdravi!

Učiteljica Petra Špur